Súradnice: 48°53′29″S 21°00′45″V﻿ / ﻿48,8915°S 21,0125°V﻿ / 48.8915; 21.0125

**Margecany** (maď. Margitfalva, nem. Margareten) sú obec na Slovensku v okrese Gelnica.

Polohopis
---------

### Vodné toky

Obec leží priamo na sútoku Hornádu s Hnilcom, do ktorého sa vlieva Bystrý potok.

### Vodné plochy

Pri obci sa nachádza umelá vodná nádrž Ružín.

Časti obce
----------

Rolova Huta, Margecany

Dejiny
------

Prvé písomné zmienky o Margecanoch sú z roku 1235. Z nich vyplýva, že dedinka Margecany vznikla v chotári banského mesta Gelnica a jej pôvodný názov sa viaže k názvu tunajšieho kostola.

Napriek značnému poklesu obyvateľov následkom morových epidémií v r. 1662 – 1710 boli Margecany na konci 18. storočia už významným územným sídlom. Dokazuje to aj skutočnosť, že mali svoju pečať. Jej vznik je datovaný rokom 1789. Na pečati je zobrazená sv. Margita s troma margarétami a nápis „Sigil: Communitatis Margithfalva 1789". Uvedená pečať je uchovaná na listine. Roku 1918 postihla obec epidémia španielskej chrípky. V roku 1937 bol do obce zavedený elektrický prúd. V roku 1960 sa s obcou administratívne spojila osada Rolová huta. Rok 1963 bol rokom veľkých zmien. Začalo sa sťahovanie ľudí a výstavba vodného diela Ružín. Pôvodná obec Margecany ležiaca pri korytách riek Hornád a Hnilec zanikla v roku 1970. Z pôvodných Margecian sa do dnešných čias zachoval len rímskokatolícky Kostol sv. Margity a cementáreň Vápenka Margecany.

Kultúra a zaujímavosti
----------------------

### Pamiatky

* Rímskokatolícky kostol sv. Margity Antiochijskej, jednoloďová pôvodne klasicistická stavba s polygonálne ukončeným presbytériom a predstavanou vežou z roku 1825. Začiatkom 20. storočia bol upravený v duchu neogotiky. Vnútorné zariadenie pochádza z rokov 1930 – 1940. Nachádza sa tu bočný oltár Panny Márie od V. A. Zavarského. Fasáda je členená opornými piliermi. Veža je členená kordónovými rímsami, ukončená rímsou s terčíkom a ihlancovou helmicou.

* Železničný tunel, technická pamiatka zo 70. rokov 19. storočia.

* Kostol sv. Margity AntiochijskejKostol sv. Margity Antiochijskej
* 
* Západný portál Margecianskeho tunelaZápadný portál Margecianskeho tunela

Osobnosti
---------

### Rodáci

* Ján Kaľavský (\* 1948), slovenskýprekladateľ, publicista a vydavateľ.
* Maroš Majerník (\* 2002) tanečník, folklorista

Občianska vybavenosť
--------------------

V Margecanoch sa nachádza Klub dôchodcov, Poľovnícke združenie, Klub darcov krvi, MS Slovenského Červeného kríža. Z oblasti školstva je tam základná škola s materskou školou a súkromná základná umelecká škola. Tiež tam sídli rímskokatolícka farnosť a Dobrovoľný hasičský zbor. Folklórne súbory v Margecanoch sú FS Jadlovec, DFS Jadlovček a DFS Margarétka. V budove obecného úradu sídli Knižnica a Kino Družba.

Doprava
-------

### Cestná doprava

Križovatka ciest II. triedy č.546 (Košice – Spišské Podhradie) a č.547 (Dobšiná – Gelnica – Prešov).

### Železničná doprava

Železničná stanica Margecany je uzlom železničných tratí Žilina – Košice a Červená Skala – Margecany. Pôvodná Košicko-bohumínska železnica vybudovaná v rokoch 1870 – 1871 bola zdvojkoľajnená a elektrifikovaná po druhej svetovej vojne. Trať Horehroním bola sprevádzkovaná po Zvolen v roku 1936. Margecany sú dôležitou rýchlikovou stanicou (smery Bratislava, Praha), bolo tu umiestnené tiež rušňové depo, ktoré je zrušené.

Šport
-----

Obec Margecany má futbalový klub FK TJ Lokomotíva Margecany hrajúci v 6. lige podtatranskej, stolnotenisový klub ŠKST Topspin Margecany, ktorý hrá v 1. lige východ. Taktiež tu funguje športový strelecký klub ŠSK Margecany, či odbor Klubu slovenských turistov. Šachovému klubu OŠK Margecany sa podarilo postúpiť do 1. ligy východ.

Galéria
-------

*Kliknite na obrázok pre jeho zväčšenie.*

* Pomník padlým vo vojnáchPomník padlým vo vojnách
* SúsošieSúsošie
* 
* Železničná stanicaŽelezničná stanica

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Margecany - Kostol sv. Margity Antiochijskej* [online]. Pamiatky na Slovensku. Dostupné online.
5. ↑   *Register nehnuteľných národných kultúrnych pamiatok* [online]. Pamiatkový úrad Slovenskej republiky. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Margecany**

Externé odkazy
--------------

* Oficiálna stránka obce

| * z
* d
* u
Obce okresu Gelnica (1 + 19) |
| --- |
| Mestá | 
* Gelnica

 |
| Ostatné obce | 
* Helcmanovce
* Henclová
* Hrišovce
* Jaklovce
* Kluknava
* Kojšov
* Margecany
* Mníšek nad Hnilcom
* Nálepkovo
* Prakovce
* Richnava
* Smolnícka Huta
* Smolník
* Stará Voda
* Švedlár
* Úhorná
* Veľký Folkmar
* Závadka
* Žakarovce

 |